鄭僉判取蘇黄門圖史園囿文章鼓吹之語爲韻見貽輒復賡載  其一
作者：方岳
朝代：宋

paragraphs: 挂冠與結綬，孰者爲良圖。
忍貧殊亦難，乃有山水娛。
一官落世網，耳目皆非吾。
以此裁量之，回也終不愚。
茅屋八九間，左右瓜芋區。
旋篘薄薄酒，美如步兵厨。
醉中天地寬，渺視騶侏儒。
六合日清曠，吾道寧榛蕪。
何幸𤱶畝間，身親見唐虞。
不學張季鷹，秋風但蓴鱸。